पैपराजी के साथ तू झूठी मैं मक्कार के गाने पर किया डांस, काटा केक
Shraddha Kapoor Mumbai Airport Dance Video बॉलीवुड एक्ट्रेस श्रद्धा कपूर इन दिनों अपनी अपकमिंग फिल्म तू झूठी मैं मक्कार का लगातार प्रमोशन कर रही हैं।
बॉलीवुड एक्ट्रेस श्रद्धा कपूर इन दिनों अपनी अपकमिंग फिल्म तू झूठी मैं मक्कार का लगातार प्रमोशन कर रही हैं। हाल ही में उन्हें मुंबई एयरपोर्ट पर स्पॉट किया गया, जहां उन्होंने पैपराजी के साथ डांस ही नहीं किया बल्कि एक फैंस के साथ केक भी काटा है। दरअसल, कल यानी 3 मार्च को एक्ट्रेस का 36वां बर्थडे था। इस खास मौके पर उनके फैंस श्रद्धा के लिए एयरपोर्ट पर केक लेकर पहुंचे थे।
एयरपोर्ट पर एक्ट्रेस ने लगाए ठुमके
इस वीडियो में श्रद्धा एयरपोर्ट पर अपनी कार से बाहर निकलती हुई दिख रही हैं। इस दौरान वह कैजुअल लुक में नजर आईं। जहां उन्होंने एक मीडिया पर्सन के साथ अपनी फिल्म के गाने 'शो मी द ठुमका' पर डांस किया। श्रद्धा का ये अंदाज फैंस को काफी पसंद आया। इसके अलावा एक्ट्रेस ने एक फैन के साथ केक भी काटा है।
8 मार्च को रिलीज होगी फिल्म
बता दें, लव रंजन के निर्देशन में बनी रोमांटिक कॉमेडी-ड्रामा फिल्म 'तू झूठी मैं मक्कार' 8 मार्च 2023 को सिनेमाघरों में रिलीज होगी। इस फिल्म में पहली बार श्रद्धा और रणबीर की जोड़ी देखने को मिलेगी। फिल्म का ट्रेलर हाल ही में रिलीज हुआ है जिसे दर्शकों से काफी अच्छा रिस्पॉन्स मिल रहा है।